வசன சாகித்தியம்
{{சைவ சமயம்}}
 '''வசன சாகித்தியம்''' அல்லது '''வசனம்''' என்பது, [[கன்னடம்|கன்னடப்]] பாட்டியலின் ஒரு வகையாகும்.  கி.பி 11ஆம் நூற்றாண்டில் உருவாகி, 12ஆம் நூற்றாண்டளவில் பெருமளவு வளர்ச்சிகண்ட இது, மிக இலகுவாகப் புரிந்துகொள்ளக்கூடிய எளிய சொல்லாடல்களால் ஆனது.வசனங்கள் தோன்றிய அதே  காலப்பகுதியில் எழுந்த [[வீர சைவம்|வீரசைவ இயக்கத்தின்]] முக்கியமான கொள்கைபரப்புங் கருவியாகவும் அது காணப்பட்டது. தமிழில் எழுந்த தேவாரங்களுடன் இவற்றை ஒப்பிடலாம்.
 
 ==வரலாறு==
 பதினோராம் நூற்றாண்டு [[மேலைச் சாளுக்கியர்]] ஆட்சியின் கீழ் வாழ்ந்த ஓர் தாழ்குலத்து ஞானியான &quot;மாதர சென்னையா&quot; என்பவரே, இத்தகைய கவிதைகளை முதன்முதலில் உருவாக்கியவராகச் சொல்லப்படுகிறார்.  பிற்காலத்தில், [[காலச்சூரி பேரரசு|தென்காலச்சூரி]] அரசின் முதலமைச்சரும், வீர சைவத்தை முன்னெடுத்தவருமான [[பசவர்]], சென்னையாவையே தன் வசனங்களின் தந்தை என்று போற்றுகின்றார்.
 
 
 ==வசனங்களின் அமைப்பு==
 [[File:Basava_statue.jpg|thumb|வசனங்களை எழுதியோரில் ஒருவர். [[வீர சைவம்|வீரசைவப்]] பெருமகன் [[பசவர்|பசவண்ணர்]]. ]]
 &quot;வசன&quot; என்றால் கன்னடத்தில் &quot;சொல்லப்பட்டது&quot; எனப்பொருள்படும். பெரியோரால் சொல்லப்பட்ட அரிய விடயங்கள், வசனகலு என்று அறியப்பட்டன. வசனங்கள் வாழ்க்கையின் நிலையாமை, சிவபக்தி நோக்கிய அடியவனின் நகர்வு, பாகுபாடின்மை,சிவனை அடைவதற்காக உலக இச்சையிலிருந்து விலகுதல் &lt;ref name=&quot;Vachana literature&quot;&gt;Edward Rice, ''A History of Kannada Literature'', 1921, Asian Educational Services, (Reprinted 1982), pp 56&lt;/ref&gt; போன்றவற்றைப் பாடுபொருளாய்க் கொண்டமைந்தவை. மிகச்சிறிய பந்தி அமைப்புக் கொண்டவை. அவற்றின் இறுதி, சிவனைக் குறிக்கும் ஏதாவது ஒரு விளியுடன் முடிவுறும். அவ்விளியைக் கொண்டு பாடியவர் யாரென்று இனங்கண்டுகொள்ளமுடியும். உதாரணமாக, [[பசவர்]], கூடல சங்கமேசுவரா என்றும், அல்லமப் பிரபு குகேசுவரா என்றும், [[அக்கா மகாதேவி]] சென்ன மல்லிகார்ச்சுனா என்றும் முடிப்பார்கள். 
  
 
 ==வசனங்களும் சரணர் இயக்கமும்==
 [[File:Plam leaf of 11th and 12th Century with Vachanas.jpg|thumb|left|450px|வசனம் எழுதப்பட்ட ஓர் எழுத்தோலை (11- 12ஆம் நூற்.).]]
 பசவர் முதலான சரணர்களின் வசனங்கள், இறையுணர்வுடன் கூடிய சமூக விழிப்புணர்வுக்கு வழிவகுத்தன. வசனங்களை இயற்றிய சுமார் 200 சரணர்கள், வீரசைவ மரபில் அறியப்படுகின்றனர்.  இவர்களில் முப்பதுக்கும் மேற்பட்டவர்கள் பெண்கள்.&lt;ref name=&quot;vac&quot;&gt;Sastri (1955), p361&lt;/ref&gt;  பசவர், [[அக்கா மகாதேவி]], சென்னபசவர், சித்தாராமர் முதலானோர் புகழ்பெற்ற வசனங்களை இயற்றியுள்ளனர்.  &lt;ref name=&quot;vac1&quot;&gt; Narasimhacharya 1988, p20)&lt;/ref&gt;
 
 ==சில வசனங்கள்==
 {{Quote box
  |quote  = ಉಳ್ಳವರು ಶಿವಾಲಯ ಮಾಡುವರು ನಾನೇನು ಮಾಡಲಿ ಬಡವನಯ್ಯಾ &lt;br /&gt;
 ಎನ್ನ ಕಾಲೇ ಕಂಬ, ದೇಹವೇ ದೇಗುಲ, ಶಿರವೇ ಹೊನ್ನ ಕಳಸವಯ್ಯಾ&lt;br /&gt;
 ಕೂಡಲಸಂಗಮದೇವಾ ಕೇಳಯ್ಯಾ, ಸ್ಥಾವರಕ್ಕಳಿವುಂಟು ಜಂಗಮಕ್ಕಳಿವಿಲ್ಲ  &lt;br /&gt;
 &lt;br /&gt;
 உள்ளவரு சிவாலய மாடுவரு நானேனு மாதலி படவனையா&lt;br /&gt;
 என்ன காலே கம்ப தேஹவே  தேகுல சிரவே ஹொன்ன களசவய்யா&lt;br /&gt;
 கூடல சங்கம தேவ கேளையா ஸ்தாவரக்களிவுண்டு ஜங்கமக் களிவில்லா&lt;br /&gt;
 &lt;br /&gt;
 (வசதி) உள்ளவர்கள் சிவாலயம் அமைப்பார்கள். நானோ ஒரு ஏழை, என் செய்வேன் ஐயா?&lt;br /&gt;
 என் கால்களே தூண்கள், உடலே கோயில், தலையே தங்கக் கலசம் ஐயா!&lt;br /&gt;கூடல் சங்கம தேவா, கேளையா!  நிற்பவைக்கு அழிவுண்டு, ஆனால் அசைபவைக்கு அழிவில்லை!
  |author = [[பசவர்]]
  |source = ''Speaking of Siva'', by A. K. Ramanujan. Penguin. 1973.  ''p. 1''
  |align = center
  |quoted = 1
 }}
 
 
 {{Quote box
  |quote  = ಇವನಾರವ ಇವನಾರವ ಇವನಾರವನೆಂದು ಎನಿಸದಿರಯ್ಯ. &lt;br /&gt;ಇವ ನಮ್ಮವ ಇವ ನಮ್ಮವ, ಇವ ನಮ್ಮವನೆಂದು ಎನಿಸಯ್ಯ.&lt;br /&gt;ಕೂಡಲ ಸಂಗಮದೇವಾ ನಿಮ್ಮ ಮನೆಯ ಮಗನೆಂದು ಎನಿಸಯ್ಯ. '''&lt;br /&gt;
 &lt;br /&gt;இவனாரவ இவனாரவ இவனாரவனெண்டு எனிசடிரய்யா&lt;br /&gt;
 இவ நம்மவ இவ நம்மவ இவ நம்மவனெண்டு எனிசய்யா&lt;br /&gt;
 கூடல சங்கம தேவா நிம்ம மனெய மகனெண்டு எனிசய்யா&lt;br /&gt;
 &lt;br /&gt;
 இவன் யாரவன் இவன் யாரவன் இவன் யாரவனென்று எனை எண்ணச் செய்யாய் ஐயா&lt;br /&gt;
 இவன் என்னவன், இவன் என்னவன், இவன் என்னவனென்று எண்ணச் செய் ஐயா,&lt;br /&gt;கூடல் சங்கம தேவா, நின் வீட்டில் நான் மகனென்று எண்ணச் செய் ஐயா!
  |author = [[பசவர்]]
  |source =  Shaivam.org&lt;ref&gt;{{cite web | url=http://shaivam.org/daily-prayers-vachana-series/dont-be-a-seperatist | title=Don't be a seperatist | date=n.d | accessdate=1 ஆகத்து 2016}}&lt;/ref&gt;
  |align = center
  |quoted = 1
 }}
 
 ==மேலும் காண்க==
 * [[உரைநடைக் கவிதை]]
 * [[கன்னட இலக்கியம்]]
 * [[காலச்சூரி பேரரசு]]
 
 ==குறிப்புகள்==
 &lt;references/&gt;
 
 ==உசாத்துணைகள்==
 *{{cite book |last=Narasimhacharya |first= R|title=   History of Kannada Literature|origyear=1988|year= 1988|publisher= Penguin Books|location= New Delhi|isbn= 81-206-0303-6}}
 *{{cite book |last= Sastri|first= Nilakanta K.A.|title=   A history of South India from prehistoric times to the fall of Vijayanagar|origyear=1955|year=2002|publisher= Indian Branch, Oxford University Press|location= New Delhi|isbn= 0-19-560686-8}}
 *{{cite book | last= Rice|first=Edward P| title= A History of Kannada literature|origyear=1921|year=1982|publisher=Asian Educational Services,Oxford university press|location=New Delhi}}
 
 ==வெளி இணைப்புகள்==
 *[http://lingayatreligion.com/LingayatBasics/Vachana_Sahithya.htm சில வசன சாகித்தியங்கள்]
 *[http://shaivam.org//virashaivam/vacsl.htm சைவம் ஆர்க் வசனங்கள் (ஆங்கிலம்)]
 
 [[பகுப்பு:கன்னட இலக்கியங்கள்]]
 [[பகுப்பு:வீர சைவம்]]
 [[பகுப்பு:சைவ சமய இலக்கியம்]]